Държавен вестник, бр. 14, 2023 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  14
Националната стратегия за младежта е 
базирана и на Стратегията на Европейския 
съюз за младежта за периода 2019 – 2027 г., 
чиито цели са:
• да даде възможност на младите хора 
да бъдат архитекти на собствения си живот, 
да подпомага тяхното личностно развитие и 
постигане на автономност, да им позволи да 
изграждат своята устойчивост и да ги подси-
гури с умения за живота, за да се справят с 
променящия се свят;
• да насърчи младите хора и да им пре-
достави необходимите средства да бъдат 
активни граждани, носители на солидарност 
и положителна промяна, вдъхновявани от цен-
ностите на ЕС и европейската идентичност;
• да подобри решенията в областта на 
политиката и начина, по който те въздейст-
ват върху младите хора във всички сектори, 
по-специално заетостта, образованието, 
здравеопазването и социалното приобщаване;
• да допринесе за изкореняването на бед-
ността сред младежите и всички форми на 
дискриминация, както и да насърчи социал-
ното приобщаване на младите хора.
Европейските младежки цели за периода 
2019 – 2027 г., включени в Стратегията на 
Европейския съюз за младежта, също са взети 
под внимание, като те са следните:
Цел 1: Свързване на ЕС с младежта;
Цел 2: Равенство;
Цел 3: Приобщаващи общества;
Цел 4: Информация и конструктивен 
диалог;
Цел 5: Психично здраве и благоденствие;
Цел 6: Подпомагане развитието на младите 
хора от малките населени места;
Цел 7: Качествена работа за всички;
Цел 8: Качествено обучение;
Цел 9: Пространство и участие за всеки;
Цел 10: Устойчива и зелена Европа;
Цел 11: Младежки и европейски програми.
Други основополагащи документи за 
младежката политика са Целите на ООН за 
устойчиво развитие, Програмата на ООН за 
развитие до 2030 г. и Стратегията за младежта 
на ООН „Младеж 2030: Работа с и за млади-
те хора“. Като приоритети в Стратегията за 
младежта на ООН в сила от 24 септември 
2018 г. са изведени:
• ангажирането, участието и застъпничес­
твото чрез засилване на младежките гласове 
за разпространението на мирен, справедлив 
и устойчив свят;
• информираност и подкрепа чрез гаран-
тиране на по-добър достъп на младите хора 
до качествено образование и здравни услуги;
• икономическо овластяване чрез достой-
на работа, подкрепа на по-добрия достъп на 
младите хора до достойна и продуктивна 
трудова заетост;
• гарантиране на основните права чрез 
защита и насърчаване на правата на младите 
хора и подкрепа на тяхната гражданска и 
политическа ангажираност;
• мир и изграждане на устойчивост чрез 
подкрепа на младите хора като катализатори 
на мир, сигурност и хуманитарни дейности.
Стратегията на Съвета на Европа до 2030 г. 
за младежта също е взета под внимание със 
съответните приоритети:
• обновяване на плуралистичната демо-
крация;
• достъп на младите хора до права;
• съвместен живот в мирни и приобща-
ващи общества;
• младежка работа.
При описването на настоящото състояние 
(контекста) на всяка една от дефинираните 
приоритетни области на политиките за мла-
дежта са използвани множество изследвания, 
обхващащи различни аспекти от живота на 
младите хора, проведени с различни възрас-
тови групи и в различни периоди.
При разработването на настоящия до-
кумент са проучени редица стратегически 
документи, анализи, доклади, национално 
представителни и международни изследвания, 
анкетни проучвания от неправителствения 
сектор и експертни мнения по въпросите 
на младежта и младите хора. Сред тях са: 
Годишните доклади за младежта (2010 – 2012, 
2013, 2014, 2015, 2016, 2017, 2018 и 2019); 
Националното социологическо проучване 
„Гласовете на децата (9 – 17 г.)“, проведено 
по задание на УНИЦЕФ България през 
2017 г.; Националното социологическо из-
следване „Българската младеж“, реализирано 
през 2018 г.; Експертен доклад „Младежката 
политика в България. Предизвикателства и 
перспективи“ от 2020 г. и др.
Задълбочен анализ на съществуващия ме-
ханизъм за планиране, мониторинг и отчитане 
на мерките и програмите в изпълнение на 
младежките политики е изготвен в рамките 
на проект „Национална система за плани-
ране, мониторинг и отчет на изпълнението 
на младежките политики“, изпълняван от 
Министерството на младежта и спорта и 
финансиран от Европейския социален фонд 
чрез Оперативна програма „Развитие на чо-
вешките ресурси“ 2014 – 2020. Съответните 
препоръки за усъвършенстване на коорди-
нацията и оперативна съвместимост между 
институциите при планирането, мониторинга 
и отчитането на мерките и програмите при 
изпълнението на младежки политики са взети 
под внимание при изготвяне на стратегията.